Delimukan dewata

Delimukan dewata (Otidiphaps nobilis) ialah spesies merpati daratan yang besar. Ia satu-satunya spesies daripada genus monotip Otidiphaps. Delimukan dewata banyak dijumpai di hutan hujan di New Guinea dan pulau-pulau terdekat. Ia banyak tersebar di kawasan perbukitan dan pergunungan rendah, tetapi turut dijumpai di tanah rendah.

Taksonomi dan sistematik
Nama genus ini merujuk kepada persamaannya dengan keluarga burung jaguh (Otidae). Nama umumnya pula mencerminkan penyesuaiannya untuk hidup di lantai hutan menyerupai pegar dari Asia Tenggara.

Subspesies
Secara umum, terdapat empat subspesies teraku yang berbeza, terutamanya berdasarkan kehadiran atau ketiadaan jambul kecil dan warna tengkuknya:

 Delimukan dewata tengkuk putih (O. n. aruensis) – Rothschild, 1928: dijumpai di Kepulauan Aru, terjejas
 Delimukan dewata tengkuk hijau (O. n. nobilis) – Gould, 1870: dijumpai di Kepulauan Batanta, Waigeo dan barat New Guinea, kurang membimbangkan.
 Delimukan dewata tengkuk kelabu (O. n. cervicalis) – Ramsay, EP, 1880: dijumpai di barat dan tenggara New Guinea, kurang membimbangkan.
 Delimukan dewata tengkuk hitam (O. n. insularis) – Salvin & Godman, 1883: dijumpai di Pulau Fergusson, terancam genting. 

Namun, sesetengah penulis menganggap keempat-empat subspesies tersebut sebagai empat spesies berlainan, iaitu skema pengelasan yang diikuti oleh IUCN.Comparison of IOC 8.1 with other world lists, by IOC World Bird List: http://www.worldbirdnames.org/ioc-lists/master-list-2/ 

Rujukan

 del Hoyo, Elliott and Sargatal (eds.). Handbook of the Birds of the World, Vol 4. ,

Kategori:Otidiphabinae